Plaasmoorde: “Wanneer gaan dié euwel end kry?”Argieffoto Foto: Reint Dykema Die Christen-Demokratiese Party (CDP) het Woensdag gesê terwyl hy nog besig is met sy voorlegging aan die Kommissie vir die bevordering en die beskerming van die regte van Kultuur-, Godsdiens- en Taalgemeenskappe om te bepaal of plaasmoorde onder hul verantwoordelikheidsveld val, is berig oor nog ‘n plaasmoord. “Dié keer was die moord op ‘n 77-jarige van die plaas De Emigratie in Mpumalanga, wat blykbaar met ‘n sak oor die kop versmoor is,” het ds. Theunis Botha, leier CDP, gesê. “Die hardvogtigheid en wreedheid van plaasmoorde ken geen perke nie en selfs die doodstraf vir hierdie barbare sal blykbaar nie swaar genoeg wees nie.” Maroela Media het Dinsdag berig die slagoffer is as JR Buhrman, ŉ bekende boer in die gemeenskap, uitgeken. ŉ Nadoodse ondersoek word Woensdag gedoen om die oorsaak van sy dood te bepaal. Twee werkers van die omgewing word tans deur die polisie ondervra, maar hulle is nog nie formeel aangekla nie. Lees ook: Vermoorde Ermelo-boer se naam bekend; twee ondervra Plaasmoord: Bejaarde naby Ermelo vermoor